Tulun Rumanau

Rumanau nopo nga tinimungan mamasok i poingion id Sabah, kosilahon Malaysia id pulau Borneo. Otutunan yolo sabaagi do Lobu id Watas Keningau, miinsomok do Lanas, om Rumanau id Masaum, Mangkawagu, Minusu id Watas Kinabatangan poingompus do Baang Kinabatangan , id suang do Boogian Sandakan. Tinaru diolo nopo nga soginumu lobi kuri 2,800 tulun di toun 1991. Yolo nopo nga sub-tinimungan Kadazan-Dusun, hali pia boros diolo nopo nga (ISO 639-3 ruu) poinsuang id rapang do Paitanik mantad tinimungan boros Austronesia.

Koudanan (etymology)
Tulun Rumanau nopo nga nakaanu do ngaran diolo mantad duo boros "ru" om "ranah". Boros "ru" nopo nga kopiagal do frasa boros Inggiris "to be with you" toi ko' "to work with", om "ranah" nopo nga sumuku kumaa "wet earth" (tana' oyopos) toi ko' "muddy soil" (rana'). Mantad dii, ngaran tulun Rumanau nopo nga kirati do tulun di kumaraja id tana di kiranau. Mananom do parai ranahon nopo nga iso kalaja do tulun Kadazandusun i popohompit do "kumaraja id tana kiranau". Rumanau nopo nga iso tinimungan tinaru kumoiso i sinumoliwan mantad Nunuk Ragang montok mogihum kabaalan mananom do parai ranahon. Laang mananom do parai id suang do sasali (evolution) Momolianisme nopo nga nakapanahak bagas di tagayo kumaa tulun Rumanau.

 Sukuon 

Category:Ethnic groups in Sabah
Category:Indigenous peoples of Southeast Asia
Category:Kadazan-Dusun people
Category:Sub-ethnic groups